**ขั้นตอนการขอหนังสือสำคัญให้ใช้เครื่องหมายฮาลาล**

1. สถานประกอบการยื่นคำขอต่างๆ ตามแบบฟอร์มของฝ่ายกิจการฮาลาล คณะกรรมการกลางฯ พร้อมสำเนา 2 ชุด ณ สำนักงานคณะกรรมการกลางอิสลามแห่งประเทศไทยหรือส่งทางไปรษณีย์
2. เจ้าหน้าที่ฝ่ายกิจการฮาลาลตรวจสอบคำขอและเอกสารว่าครบถ้วนและถูกต้องหรือไม่
3. ชำระค่าธรรมเนียมการตรวจโรงงาน ค่าพาหนะในการเดินทาง ค่าที่ปรึกษาประจำสถานประกอบการ ค่าหนังสือสำคัญฯ ตามใบแจ้งหนี้ที่ได้รับ
4. รอนัดหมายกำหนดการเข้าตรวจสอบสถานประกอบการทางโทรศัพท์
5. รอจดหมายแจ้งวัน เวลา ชื่อกรรมการตรวจที่จะเข้าตรวจสอบสถานประกอบการทางโทรสาร
6. คณะกรรมการตรวจฝ่ายกิจการฮาลาล เข้าตรวจสอบสถานที่ผลิตตามหลักการศาสนาอิสลาม (กรณีที่วัตถุดิบหรือส่วนที่ใช้ในการผลิตมีสิ่งต้องสงสัยตามหลักการศาสนาอิสลามต้องส่งตัวอย่างผลิตภัณฑ์ตรวจสอบในห้องปฏิบัติการ ผู้ประกอบการเป็นผู้รับผิดชอบค่าใช้จ่ายในการตรวจวิเคราะห์)
7. ฝ่ายกิจการฮาลาล รายงานผลการตรวจรับรองผลิตภัณฑ์ของ สกอท. และ สกอจ. ต่างๆ

ต่อที่ประชุมอนุกรรมการฝ่ายกิจการฮาลาลก่อนการประชุมคณะกรรมการกลางฯเพื่ออนุมัติรับรองฮาลาล

1. ฝ่ายกิจการฮาลาล นำผลการอนุมัติในที่ประชุมอนุกรรมการฯ เสนอต่อที่ประชุมคณะกรรมการกลางฯ อีกครั้งเพื่อขออนุมัติต่อที่ประชุมใหญ่ในแต่ละเดือน
2. รอรับใบแจ้งยอดค่าธรรมเนียมหนังสือสำคัญให้ใช้เครื่องหมายฮาลาล (สำหรับ สกอจ.)
3. ติดต่อขอรับหนังสือสำคัญพร้อมชำระเงินค่าธรรมเนียมตามใบแจ้งหนี้ที่ได้รับ

**หมายเหตุ**

**1. กรณีเจ้าหน้าที่ฝ่ายกิจการฮาลาล เรียกขอเอกสารเพิ่มเติมในวันที่เข้าตรวจสอบสถานประกอบการตามใบสรุปผลที่ได้มอบให้ผู้ประกอบการไว้ 1 ฉบับนั้น หากมิได้รับการติดต่อส่งเอกสารหรือดำเนินการใดๆจากสถานประกอบการภายในระยะเวลา 60 วัน นับตั้งแต่วันที่ตรวจสอบสถานประกอบการ ฝ่ายกิจการฮาลาลจะยกเลิกคำร้องขอรับรองฮาลาลดังกล่าว**

**2. ค่าธรรมเนียมที่ชำระให้ฝ่ายกิจการฮาลาลในการยื่นคำขอ หากไม่ได้รับการอนุมัติรับรองฮาลาล ไม่สามารถเรียกคืนได้ไม่ว่ากรณีใดทั้งสิ้น**

**3. กรณีการขอต่อายุ ให้ยื่นเอกสารก่อนที่หนังสือรับรองฮาลาลจะหมดอายุ 60 วัน มิฉะนั้นจะต้องจ่ายค่าธรรมเนียมในกรณีการขอใหม่**